Jun 02,2015
అరబిందో మందుకు అమెరికా అనుమతులు
          హైదరాబాద్‌: వివిధ రకాల ఇన్ఫెక్షన్ల నివారణకు ఉపయోగించే 'మెట్రోనైడజోల్‌' మాత్రల తయారీకి గాను అరబిందో ఫార్మాకు అమెరికా ఆహార, ఔషధ నియంత్రణ సంస్థ (యుఎస్‌ ఎఫ్‌డీఏ) అనుమతి లభించింది.
ఈ ట్యాబ్లెట్లను 250, 500 ఎం.జి. పరిమాణంలో తయారు చేసేందుకు అనుమతి లభించినట్లు కంపెనీ తెలిపింది. త్వరలోనే విదేశాలకు దీనిని ఎగుమతి చేయనున్నట్లు కంపెనీ ఒక పత్రికా ప్రకటనలో తెలిపింది. వివిధ రకాల బ్యాక్టీరియాల మూలంగా వచ్చే వివిధ రకాల ఇన్ఫెక్షన్ల నివారణకు, ఆపరేషన్‌ తరువాత వచ్చే ఇన్ఫెక్షన్‌లకు కూడా ఈ 'మెట్రోనైడజోల్‌' మాత్రలను వాడుతుంటారు. మార్చితో ముగిసిన ఆర్థిక సంవత్సరంలో ఈ ఉత్పత్తి మార్కెట్‌ విలువ దాదాపు 58 మిలియన్‌ డాలర్లుగా ఉన్నట్లు సంస్థ తెలిపింది.
మీ స్నేహితులకు రికమెండ్ చెయ్యండి